钦定古今图书集成/明伦汇编/官常典/第007卷 > 汤沐公馀日录 > 《连珠》二首 吴均
## 钦定古今图书集成/明伦汇编/官常典/第007卷 > 汤沐公馀日录 > 《连珠》二首 吴均

盖闻艳丽居身，而以蛾眉入妒；贞华炤物，而以绝等
见猜。是以班姬辞宠，非无妖治之色；扬子寂寞，岂乏
炫曜之才。

又　　　　　　　　　　　　　《前人》：

盖闻义夫投节，未必识君；烈士赴危，非期要利。是以
墨子萦带，不蒙肉食之谋；申胥泣血，非有执圭之位。